Yupiter (5,2 SA), lawan 318 kali massa bumi, adalah 2,5 kali massa daripada gabungan sabarataan planet lainnya. Tianan utamanya adalah hidrogen dan helium. Sumbar panas di dalam Yupiter manyababakan cungulnya babarapa ciri semi-permanen di atmosfernya, sabagai cuntuh pita pita awan dan Bintik Habang Raksasa. Sajauh nang dikatahui Yupiter ba'isi 63 satelit. Ampat nang pangganalnya, Ganymede, Callisto, Io, dan Europa manampaikan kamahiripan lawan planet kabumian, pariannya gunung ba'api dan hinti nang panas. Ganymede, nang merupakan satelit pangganalnya di Tata Surya, ba'ukuran taganal daripada Merkurius.